S-90/2011

Mál þetta höfðaði ríkissaksóknari með ákæru 2. mars 2011 á hendur ákærða, B-kk-þgf S-kk-þgf, kt. …, Kvistási í Borgarbyggð. Málið var dómtekið 5. apríl 2011.

Í ákæruskjali segir að málið sé höfðað gegn ákærða „fyrir sérstaklega hættulega líkamsárás, með því að hafa aðfaranótt sunnudagsins 3. janúar 2010, við Borgarbraut 54, Borgarbyggð, í átökum veist harkalega að B-kk-þgf H-kk-þgf V-kk-þgf, kennitala …, og veitt honum þungt höfuðhögg með olnboga svo hann féll niður og lenti á jörðinni og síðan sparkað í höfuð hans er hann lá á jörðinni, allt með þeim afleiðingum að hann missti meðvitund, brotnaði á nefi, hlaut mikla áverka á efri gómi, mar á hálsi, sár aftan við eyra og tvær tennur losnuðu úr gómi sem síðar þurfti að fjarlægja.

Telst þetta varða við 2. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Af hálfu B-kk-ef H-kk-ef V-kk-ef, kt. …, er krafist miskabóta að fjárhæð kr. 800.000 með vöxtum samkvæmt 8. gr. laga um vexti og verðtryggingu nr. 38/2001 frá 3. janúar 2010, en síðan með dráttarvöxtum samkvæmt 9. gr., sbr. 1. mgr. 6. gr. sömu laga frá birtingu bótakröfu. Þá er þess jafnframt krafist að ákærða verði gert að greiða málskostnað að skaðlausu samkvæmt síðar framlögðum málskostnaðarreikningi að viðbættum 25,5% virðisaukaskatti fyrir að halda fram bótakröfu í málinu.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til refsilaga í ákæru.

Samkvæmt sakavottorði hlaut ákærði fyrst dóm 11. október 1996 fyrir frelsissviptingu og líkamsárás og var refsing ákveðin 12 mánaða fangelsi, þar af 9 mánuðir skilorðsbundið. Ákærði hlaut á ný dóm 7. apríl 1997 fyrir líkamsárás og eignaspjöll. Með þeim dómi var skilorðsbundin refsing samkvæmt fyrri dómi dæmd upp og refsingin ákveði í einu lagi 12 mánaða skilorðsbundið fangelsi í fjögur ár. Loks hlaut ákærði dóm 10. ágúst 2004 fyrir líkamsárás og eignaspjöll. Var refsing ákveðin fangelsi í tvo mánuði skilorðsbundið í þrjú ár.

Við ákvörðun refsingar er þess að gæta að líkamsárásin, sem ákærði hefur verið sakfelldur fyrir, var hrottaleg og beindist hún að höfði brotaþola sem lá á jörðinni rænulítill. Af áverkum brotaþola að dæma hefur mikið afl verið notað og mesta mildi að ekki hafi alvarlegri skaði hlotist af. Að þessu gættu og þegar litið er til sakaferils ákærða þykir refsing hans hæfilega ákveðin fangelsi í fjóra mánuði, en rétt þykir að fresta fullnustu þriggja mánaða af refsingunni og falli sá hluti hennar niður að liðnum þremur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Af hálfu brotaþola, B-kk-ef H. V-kk-ef, er í ákæru gerð skaðabótakrafa á hendur ákærða. Ákærði hefur fallist á bótaskyldu, en mótmælir fjárhæð kröfunnar. Að öllu virtu þykja miskabætur hæfilega ákveðnar 350.000 krónur. Jafnframt verður tekin til greina vaxtakrafa eins og hún er sett fram, en upphafsdagur dráttarvaxta er miðaður við það tímamark þegar mánuður var liðinn frá því krafan var kynnt ákærða með birtingu ákæru 8. mars 2011. Enn fremur verður ákærða gert að greiða brotaþola málskostnað sem þykir hæfilega ákveðinn svo sem greinir í dómsorði.

Loks verður ákærða með vísan til 1. mgr. 218. gr. laga um meðferð sakamála, nr. 88/2008, gert að greiða sakarkostnað samkvæmt yfirliti ákæruvalds og málsvarnarlaun verjanda síns samkvæmt ákvörðun dómsins, en þau þykja hæfilega ákveðin að meðtöldum virðisaukaskatti svo sem greinir í dómsorði. Jafnframt verður ákærða gert að greiða ferðakostnað verjandans.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, B-kk-nf S-kk-nf, sæti fjögurra mánaða fangelsi, en fresta skal fullnustu þriggja mánaða af refsingunni og falli sá hluti hennar niður að liðnum þremur árum frá uppkvaðningu dómsins haldi ákærði almennt skilorð 57. gr. almennra hegningarlaga, nr. 19/1940, með síðari breytingum

Ákærði greiði B-kk-þgf H. V-kk-þgf 350.000 krónur með vöxtum samkvæmt 8. gr. laga um vexti og verðtryggingu, nr. 38/2001, frá 3. janúar 2010 til 8. apríl 2011, en dráttarvöxtum samkvæmt 1. mgr. 6. gr. sömu laga frá þeim degi til greiðsludags og 80.000 krónur í málskostnað.

Ákærði greiði 191.924 krónur í sakarkostnað, þar með talin málsvarnarlaun skipaðs verjanda síns J-kk-ef H-kk-ef H-kk-ef, hdl., 163.150 krónur, og ferðakostnað verjandans, 19.879 krónur.

B-kk-nf B-kk-nf